Žuljevito tijelo
Žuljevito tijelo (lat. corpus callosum), znano i kao kalozna komisura, je široki, debeli nervni trakt, koji se sastoji od ravnog snopa komisurnih vlakana, ispod moždane kore u mozgu. Nalazi samo kod placentalnih sisara. Obuhvata dio longitudinalne pukotine, povezujući lijevu i desnu moždanu hemisferu, omogućavajući komunikaciju između njih. To je najveća struktura bijele tvari u ljudskom mozgu, duga oko deset centimetara i sastoji se od 200–300 miliona aksonskih projekcija. Brojni odvojeni nervni traktovi, klasifikovani kao podregije corpus callosum, povezuju različite dijelove hemisfera. Glavni su poznati kao genu, rostrum, stablo ili tijelo i splenij.